stanford-oval/wikipedia huggingface dataset:
Nigahiga

Nigahiga on amerikanjapanilaisten Ryan Higan ja Sean Fujiyoshin sekä Tim Enosin ja Tarynn Nagon (tunnetaan kollektiivisesti nimellä ”The Yabo Crew”) luoma suosittu YouTube-kanava.
Huhtikuussa 2019 kanavan videoita oli katsottu yli neljä miljardia kertaa ja se oli YouTuben 80. tilatuin kanava yli 21 miljoonalla tilaajallaan.
Nigahigan tunnetuimpia videoita ovat How to be ja Movies in Minutes -sarjat sekä lyhytelokuvat Ninja Melk ja Agents of Secret Stuff.lähde? Vuonna 2015 hänen musikaalityylinen lukioteemainen video Nice Guys sai lähes 60 miljoonaa katsojaa.
Vuonna 2018 Nigahiga alkoi tuottaa viikoittaista Podcastia Off the Pill, jossa on vieraillut useita YouTuben sisällöntuottajia sekä K-pop -tähtiä.
Aiheesta muualla

Nigahiga Youtubessa
Nigahigan tilastoja VidStatsX.comissa (Arkistoitu – Internet Archive)
Nigahigan virallinen Higa TV -verkkosivusto
Geography Now

| Paul Barbato> Henkilötiedot |
| --- | --- |
Syntymäaika:  7. kesäkuuta 1987 (ikä 37)
Kansalaisuus:   yhdysvaltalainen
Ammatti:  tubettaja
Kotisivu
Youtube-tiedot

Kanavan nimi:  Geography Now
Aktiivisena:  2014–
Tilaajamäärä:  3,28 miljoonaa
Katselukerrat:  yli 434 000 000
Kanavan sisällön kieli:  englanti
Kanavan osoite
Geography Now on yhdysvaltalaisen Paul Barbaton luoma YouTube-kanava, johon on tehty esittelyvideot maailman itsenäisistä valtioista. Kanavalle lisättiin videot Yhdistyneiden kansakuntien 193 jäsenmaasta englanninkielisessä aakkosjärjestyksessä. Ensimmäinen, Afganistanista kertova video ladattiin 15. lokakuuta 2014 ja viimeinen, Zimbabwesta kertova video ladattiin 15. lokakuuta 2024.
Barbaton lisäksi jaksojen vakiintuneiksi henkilöiksi ovat muodostuneet Hannah Bamberg (kulttuuri), Arthur Napiontek (urheilu), Simon Morton, Noah Gildermaster (luonnonvarat ja ruoka), Kaleb Seaton (taiteilijanimellä Gary Harlow, eläimet) ja Keith Everett (musiikki).
Videot ovat saaneet kiitosta kohdemaiden paikallisilta medioilta, joissa maa esitellään kattavasti melko lyhyessä ajassa.
Esittelyvideot

Eri valtioiden esittelyvideot on jaettu kanavalla neljään osaan, poliittiseen maantieteeseen (Political Geography), luonnonmaantieteeseen (Physical Geography), väestöön (Demographics) ja kansainvälisiin suhteisiin (Friend Zone). Alun perin videot alkoivat valtion lipun esittelyllä, mutta toukokuussa 2016 ladatusta Kuuba-videosta alkaen liput on käsitelty erillisissä Flag Friday -videoissa.
The Young Turks

The Young Turks on yhdysvaltalainen talk show, jota esitetään YouTubessa, useissa suoratoistopalveluissa, sosiaalisen median kanavissa ja suorana sen omalla Internet-sivulla. Se oli Sirius Satellite Radion ensimmäinen puheohjelma. Ohjelmaa juontavat Cenk Uygur ja Ana Kasparian.
Aiheesta muualla

The Young Turksin kotisivut (Arkistoitu – Internet Archive)
Ruohostenlammi

| Ruohostenlammi |
| --- | --- |
Valtiot:  Suomi
Maakunnat:  Kanta-Häme
Kunnat:  Loppi
Koordinaatit:  60°37′56″N, 24°22′52″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Tervajoen valuma-alue (35.87)
Laskujoki:  Ruohostenjoki 
Järvinumero:  35.874.1.008
Mittaustietoja
Pinnankorkeus:  128,7 m  
Rantaviiva:  1,235 km  
Pinta-ala:  4,456 ha  
 fiRuohostenlammi 
Ruohostenlammi  on Kanta-Hämeessä Lopella Sajantilankulman kylän lähellä sijaitseva pieni järvi.
Maantietoa

Ruohostenlammi sijaitsee Räyskälästä kaakkoon jatkuvan harjujakson varressa Lukkolanmaalla olevassa jyrkkäreunaisen painauman pohjalla. Järven pinta-ala on 4,5 hehtaaria ja se on 400 metriä pitkä ja 150 metriä leveä. Sen rantaviivan pituus on 1,2 kilometriä ja rannat ovat kangasmetsää. Rannoille on rakennettu yli kymmenen vapaa-ajan asuntoa. Niille johtaa Sajantilankulman kylätie.
Vesistösuhteet

Ruohostenlammi sijaitsee Kokemäenjoen vesistössä Vanajan reitin valuma-alueella Tervajoen valuma-alueeseen, johon Loppijärven valuma-alue kuuluu. Vedenpinnan korkeus on 128,7 metriä mpy. Sen laskujoki Ruohostenjoki lähtee itäpäästä. Se virtaa Tyräjänsuon reunaa koilliseen ja kääntyy Sajantilankulman jälkeen pohjoiseen, jossa se muuttuu nimeltään Uksenjoeksi ennen laskemistaan Loppijärveen.
Historiaa

Vuoden 1855−1856 Kalmbergin kartastossa nimettömän järven ohi kulki polku tai tie. Laskujoki kulki silloinkin nykyisenlaista uomaa ja laski Loppijärveen.
Beyond Magnetic

| Beyond Magnetic Metallica |
| --- | --- | --- |

EP-levyn tiedot
 Äänitetty : 2007–2008
 Julkaistu: 13. joulukuuta 2011
 Tuottaja(t): Rick Rubin
 Tyylilaji: heavy metal, thrash metal
 Kesto: 29.08
 Levy-yhtiö: Warner Bros.
Listasijoitukset
  Suomen virallinen singlelista: 2.
Metallica muut julkaisut
| Lulu 2011 | Beyond Magnetic 2011 | The 30th Anniversary Celebration 2012 |
Beyond Magnetic on yhdysvaltalaisen metalliyhtye Metallican EP, joka julkaistiin vuonna 2011. Se sisältää vuonna 2008 julkaistulta Death Magneticilta pois jätettyjä, julkaisemattomia kappaleita, jotka esitettiin Metallican 30-vuotisen uran juhlakeikoilla San Franciscossa.
EP debytoi Suomen virallisen singlelistan sijalla 2.
Kappaleet

Kaikki sanat James Hetfield, kaikki sävellykset Metallica.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Hate Train | 6.59 |  |  |  |  |  |  |  |
| 2. | Just a Bullet Away | 7.11 |  |  |  |  |  |  |  |
| 3. | Hell and Back | 6.57 |  |  |  |  |  |  |  |
| 4. | Rebel of Babylon | 8.01 |  |  |  |  |  |  |  |
|  |  | 29.08 |  |  |  |  |  |  |  |
Kokoonpano

James Hetfield – laulu, rytmikitara, soolokitara kappaleessa "Just a Bullet Away"
Lars Ulrich – rummut
Kirk Hammett – soolokitara
Robert Trujillo – basso
Arvostelut

Allmusic:
Consequence of Sound: D–
Imperiumi.net:
Rolling Stone:
Aiheesta muualla

Beyond Magnetic Discogsissa. (englanniksi)
Albumi Beyond Magnetic Encyclopaedia Metallum -sivustolla (englanniksi)
| n k Metallica |
| --- | --- |
 Lars Ulrich  James Hetfield  Kirk Hammett  Robert Trujillo   Entiset jäsenet: Dave Mustaine  Ron McGovney  Cliff Burton  Jason Newsted 
Studioalbumit:  Kill ’Em All  Ride the Lightning  Master of Puppets  ...And Justice for All  Metallica  Load  ReLoad  Garage Inc.  St. Anger  Death Magnetic  Hardwired...to Self-Destruct  72 Seasons 
Livealbumit:  Live Shit: Binge & Purge  S&M  Orgullo, Pasión y Gloria: Tres Noches en la Ciudad de México  The Big 4 Live from Sofia, Bulgaria 
EP:t:  Garage Days Re-Revisited  Some Kind of Monster  Beyond Magnetic 
Videot:  Cliff ’em All  Cunning Stunts  The Videos: 1989–2004  Metallica: Some Kind of Monster  Quebec Magnetic 
Muuta:  diskografia  demot  kappaleet  konsertit Suomessa 
  Luokat
Yhtenevyys

Kahden geometrisen kuvion yhtenevyys eli kongruenssi  tarkoittaa sitä, että kuviot ovat mitoiltaan samanlaiset ja muodoltaan joko samanlaiset tai toistensa peilikuvat. Tällöin kuvioiden vastaavat janat ovat yhtä pitkät ja vastaavat kulmat ovat yhtä suuret. Kuvioiden sijainti tai asento ei vaikuta yhteneväisyyteen. Alkeellinen yhtenevyystesti voidaan suorittaa kopioimalla toinen kuvio läpinäkyvälle kalvolle ja siirtämällä se vastinkuvion päälle, jolloin päällimmäinen kuvio peittää alimmaisen täysin eli kuviot yhtyvät toisiinsa (Eukleideen perustelu). Yksinkertaisesti sanoen niillä on sama koko ja sama muoto. Kuvioiden  \scriptstyle A ja  \scriptstyle B yhtenevyys merkitään  \scriptstyle A\cong B.
Yhtenevyystesti, jossa kuviot siirretään päällekkäin, voidaan matematisoida suorittamalla toiselle kuviolle isometrioiden sarja. Isometria on kuvaus, jossa kuvio kuvataan uuteen paikkaan siten, että kaikki pituudet säilyvät samoina. On todettu, että kolmen erilaisen isometrian käyttäminen riittää kaikissa tapauksissa todentamaan kuvioiden yhtenevyyden. Nämä ovat siirtäminen eli translaatio , peilaaminen  ja kiertäminen eli rotaatio .
Käytetään kolme isometristä muunnosta kuvioiden vertaamiseen. Valkoinen mustaviivainen kuvio on vertailun kohde, johon punaista verrataan.
Punainen esittää peilaamisen lopputulosta, kun alkuperäinen pisteviivoin hahmoteltua kuviota peilataan janan suhteen.
Punainen esittää hieman käännettyä kuviota, jolloin se olisi verrattavan kuvion kanssa samassa asennossa.
Siirretään kuvio verrattavan kuvion päälle (punainen). Koska kuviot yhtyvät täysin, ovat ne keskenään yhtenevät.
Yhtenevyydestä johtuen kuviot ovat asentoja lukuun ottamatta muodoltaan ja ominaisuuksitaan identtiset. Tällöin muun muassa sekä kuvion janat että niiden väliset kulmat ovat identtiset. Yhtenevyyden toteaminen on erityisen hyödyllistä analysoitaessa kuvioiden keskinäisiä lainalaisuuksia. Toisaalta, aksiomaattisen geometrian kannalta yhtenevyys vaatii lukuisia aksioomeja, jotta sitä voitaisiin ylipäätään käyttää muodostamaan geometrian tietorakenteita.
Yhtenevyys > Triviaalit yhtenevyydet

Monet säännölliset kuviot ovat keskenään yhtenevät, mikäli yksi niiden ominaisuus on yhtäpitkä. Kaksi ympyrää, joilla on sama säde, ovat yhtenevät. Säteen sijasta minkä tahansa muun osan pituudet riittävät. Kaikki tasasivuiset kolmiot, joilla on sivu, tai jokin muu vastinosa, yhtä pitkät, ovat yhtenevät. Sama koskee neliöitä ja muita säännöllisiä monikulmioita.
Avaruusgeometriassa säännöllisten kappaleiden, kuten pallot, kuutiot, tetraedrit, jne. ovat yhtenevät, jos niiden eräs vastinkohta on molemmissa kappaleissa samanpituinen.
Yhtenevyys > Monikulmioiden yhtenevyys

Yhtenevyys voidaan todeta myös käyttämättä isometrisiä kuvauksia, kun tarkastellaan esimerkiksi monikulmioita. Ensin verrataan molempia kuvioita, jotta löydetään vastinpisteet, -janat ja -kulmat. Yhtenevissä kuvioissa vastinosat ovat kummassakin kuviossa vastaavassa tehtävässä. Jos vastinjanojen väliset kulmat ovat kaikki yhtä suuret ja vastinjanat yhtäpitkät, ovat kuviot yhtenevät.
Yhtenevyys > Kolmioiden yhtenevyys

Jos kahdessa kolmiossa on vähintään kolme yhtä suurta, toisiaan vastaavaa osaa, sivua tai kulmaa, eivätkä ne kaikki ole kulmia, ovat loputkin osat yhtä suuria eli kolmiot ovat yhtenevät. Näistä yhtenevyyslauseista käytetään lyhenteitä, joissa S tarkoittaa sivua ja K kulmaa:
SKS: Jos kahdessa kolmiossa kaksi sivua ja niiden välinen kulma ovat yhtä suuret, ovat kolmiot yhtenevät.
SSS: Jos kahdessa kolmiossa kaikki toisiaan vastaavat sivut ovat yhtä suuret, ovat kolmiot yhtenevät.
KSK: Jos kahdessa kolmiossa kaksi kulmaa ja niiden välinen sivu ovat yhtä suuret, ovat kolmiot yhtenevät.
SKK: Jos kahdessa kolmiossa kaksi kulmaa ja toisen kulman vastainen sivu ovat yhtä suuret, ovat kolmiot yhtenevät.
SSK: Jos kahdessa kolmiossa kaksi sivua ja toisen sivun vastainen kulma ovat yhtä suuret ja lisäksi kyseinen kulma on tylppä, ovat kolmiot yhtenevät. (Jos kyseinen kulma on terävä, on olemassa yleensä kaksi erilaista kolmiota, joilla nämä vastinosat ovat yhtä suuret.)
Nämä säännöt voidaan yhdistää yhdeksi lauseeksi: Jos kolmoista tiedetään mitkä tahansa kolme kulmaa tai sivua (ei kuitenkaan pelkästään kolme kulmaa) olevan samat myös toisessa kolmiossa, ovat kolmiot yhtenevät.
SSS-yhtenevyydellä on suuri merkitys tekniikassa, sillä se tekee kolmiosta jäykän kappaleen: kolmio, jonka sivut ovat jäykät, säilyttää muotonsa vaikka kulmat eivät olisi jäykkiä. Millään muulla monikulmiolla ei ole tätä ominaisuutta. Tähän perustuvat muun muassa rakennustekniikassa käytettävät ristikko- ja vinotukirakenteet.
Muitakin yhtenevyyden toteavia sääntöjä on. Esimerkiksi
SMS: Jos kolmion samasta kärjestä lähtevät sivut ja niiden välinen mediaani ovat yhtä pitkät kuin vastaavat janat toisessa kolmiossa, ovat kolmiot yhtenevät.
HHH: Jos kolmion korkeusjanat ovat yhtä pitkät kuin toisessa kolmiossa, ovat kolmion yhtenevät.
MMM: Jos kolmion mediaanit eli keskijanat ovat yhtä pitkät kuin toisessakin kolmiossa, ovat kolmiot yhtenevät.
PPP: Jos kolmion kulmien kulmanpuolittajat ovat yhtä pitkät kuin toisessa kolmiossa, ovat kolmiot yhtenevät.
Kirjallisuutta

Kivelä, Simo K.: Algebra ja geometria.  Espoo:  Otatieto, 1989.  ISBN 951-672-103-6
PragerU

| PragerU |
| --- | --- |

Tunnuslause:  Knowledge. Clarity.
Perustettu:  2009
Perustaja:  Dennis Prager Allen Estrin
Toimitusjohtaja:  Marissa Streit
Kotipaikka:   Los Angeles, Kalifornia
Liikevaihto:  18,6 milj. USD (2018)
Henkilöstö:  44 (2018)
Kotisivu:  prageru.com
Infobox OKVirheellinen NIMI-arvo: 
PragerU, lyhenne sanoista Prager University on yhdysvaltalainen voittoa tavoittelematon mediayhtiö, joka tuottaa indoktrinoivia videoita erilaisista poliittisista, yhteiskunnallisista, taloudellisista ja filosofisista aiheista yhdysvaltalaisen konservatismin näkökulmasta. PragerU:n perustivat vuonna 2009 Allen Estrin, sekä talk show -isäntä ja toimittaja Dennis Prager, jonka mukaan se on nimetty. Organisaation rahoitus perustuu lahjoituksiin, ja suuri osa sen alkuperäisestä rahoituksesta on peräisin energiatuotannon miljardööreiltä Dan ja Farris Wilksiltä.
Organisaation nimessä esiintyvästä University-sanasta (suom. yliopisto) huolimatta PragerU ei ole akateeminen instituutio, eikä se järjestä luentoja tai myönnä tutkintoja. PragerU tunnetaan parhaiten YouTube-kanavastaan, jolla on lähes kolme miljoonaa tilaajaa, ja yli miljardi yhteenlaskettua näyttökertaa. Kanavalla on ollut vierailemassa tunnettuja konservatismin ja oikeistolaisuuden äänitorvia, kuten Ben Shapiro, Steven Crowder, Candace Owens ja Jordan Peterson.
PragerU tukee muun muassa juutalais-kristillistä jumalakäsitystä ja maailmankuvaa, oikeistopolitiikkaa, talousliberalismia, fossiilisten polttoaineiden käyttöä, kuolemanrangaistusta, aseiden omistusoikeutta ja maahanmuuton rajoittamista. Videoissa usein kritiikin aiheina ovat muun muassa, sosialismi, feminismi, abortti, islam ja Black Lives Matter.
Aiheesta muualla

PragerU:n nettisivut
PragerU:n Youtube-kanava
Sanguo yanyi

| Sanguo yanyi> 三国演义 |
| --- | --- |
 Kuvitusta kirjasta, Persikkatarhan vala vuodelta 1591
Alkuperäisteos
Kirjailija:  Luo Guanzhong
Genre:  Eepos
Julkaistu:  1300-luku

Löydä lisää kirjojaKirjallisuuden teemasivulta
Sanguo yanyi (yksink.: 三国演义; perint.: 三國演義; pinyin: Sānguó yǎnyì, "Kolmen kuningaskunnan kertomus") on Kiinan kirjallisuuden tunnetuimpia teoksia, yksi neljästä klassikkoromaanista. Sen kirjoittajaksi nimetään Luo Guanzhong, joka eli noin 1300-luvulla. Teos perustuu tuhat vuotta vanhempaan Kolmen kuningaskunnan kronikkaan.
Historia

Ensimmäiset säilyneet merkit kirjasta ovat noin vuodelta 1500, joten kirjoittajasta ei ole täyttä varmuutta. Nykyiseen versioon on joka tapauksessa vaikuttanut paljon Mao Zhonggangin muokkaustyö 1700-luvulla.lähde?
Kolme kuningaskuntaa perustuu historiallisiin tapahtumiin. Se kertoo Han-dynastian hajoamisesta vuosina 168–280 ja sen tuoksinnassa vuosikymmeniä kestäneestä kolmen kuningaskunnan muodostumisesta ja keskinäisestä valtataistelusta. Romaanin suhdetta historiallisiin tapahtumiin on kuvailtu suoraviivaiseksi. Sen on sanottu olevan kahden kolmanneksen verran historiankirjoitusta ja yhden kolmasosan verran fiktiota.
Juoni

Romaanin keskiössä on kolme sotaherraa: Cao Cao, jonka poika Cao Pi perustaa Wein kuningaskunnan nykyisen Kiinan pohjoisosiin; Liu Bei, joka perustaa Shun kuningaskunnan länteen, ja Sun Quan, joka perustaa Wun kuningaskunnan etelään. Niin ikään keskeinen hahmo on Liu Bein neuvonantaja Zhuge Liang, joka on tunnettu ovelista sotilasstrategioistaan.
Teoksen alussa Han-dynastian keisarin taivaan mandaatti alkaa murtua, mistä nähdään merkkeinä luonnonkatastrofeja ja levottomuuksia. Kirjan ensimmäisessä luvussa Liu Bei ja muita sotilasjohtajia tapaa persikkapuutarhassa vannoakseen uskollisuuttaan Han-keisarille, vaikka tämän vallan hapertuminen on jo selvää.
Aluksi kunnianhimoinen Cao Cao pidättäytyy julistautumasta Wein johtajaksi keisarin pettämisen pelossa, mutta myöhemmin hän päätyy hallitsemaan Kiinan keski- ja pohjoisosia. Liu Bei liittyy aluksi Cao Caon puolelle, mutta myöhemmin kääntyy tätä vastaan ja ryhtyy Sun Quanin liittolaiseksi. Heidän joukkonsa kukistavat yhdessä Cao Caon, minkä jälkeen liittolaisuus hajoaa. Sun Quan teloittaa Liu Bein kenraalin, minkä Liu Bei kostaa. Tämän jälkeen Wein joukot kukistavat Shun valtion. Lopulta uusi Jinin valtio ottaa voiton sekä Wein että Wun valtiosta.
Vaikutus

Kiinassa kirjasta on tuotettu 84-osainen televisiosarja. Tarina on tunnettu Kiinan lisäksi muualla Itä-Aasiassa, ja monet katsovat teoksesta liike- ja kauppastrategioita. Teoksesta on tehty myös useita siihen pohjautuvia videopelejä ja sarjakuvia. Teosta ei ole julkaistu suomeksi.
Aiheesta muualla

Kuvia tai muita tiedostoja aiheesta Sanguo yanyi Wikimedia Commonsissa
Kirja selityksineen. (englanniksi)
Näytteitä kirjasta. (englanniksi)
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Katalonia  Saksa  Israel  Yhdysvallat  Tšekki  Australia 2  Puola 
Muut:  IdRef
The Norris Nuts

The Norris Nuts on vuonna 2017 perustettu australialainen Youtube-kanava, jolla on yli 5 miljoonaa tilaajaa. The Norris Nuts -ryhmään kuuluvat sisarukset Sabre (s. 2005), Sockie (s. 2007), Biggy (ryhmän ainoa poika, s. 2009) ja Naz (s. 2010). Jokaisella ryhmän jäsenellä on oma Instagram-tili. Ryhmällä on yhteensä 629 000 Instagram-seuraajaa.
Perheeseen kuuluu myös Disco-poika (s. 2018) ja vuonna 2019 syntynyt tyttövauva Charm. Lasten vanhemmat ovat Brooke ja Justin Norris. Perheen isä on kuuluisa uimari ja omisti uimakeskuksen.
Perheen vanhimmat lapset kuvaavat ja editoivat videonsa itse. He tekevät paljon erilaisia kilpailu- ja haastevideoita, musiikkia sekä pelivideoita Youtubeen. Pääkanavan lisäksi Norris Nutseilla on YouTube-kanavat: Norris Nuts Gaming, Norris Nuts Do Stuff sekä Norris Nuts Squad. The Norris Nuts -faneja kutsutaan nimellä LEGENDS eli Legendat. Ryhmällä on myös oma fanituotesivusto, josta voi ostaa LEGENDS-tuotteita.
Youtube-kanavat

https://www.youtube.com/channel/UCYd0us2OtW4d4-1cfpT2ktw pääkanava
https://www.youtube.com/channel/UCWcly5Teks2uSNsF5hRFNNg Norris Nuts Gaming
https://www.youtube.com/channel/UCGRmpAEQlz0QA2vx5U7Oltw Norris Nuts Do Stuff
https://www.youtube.com/channel/UCj_obRY5ndoZUPOihGowD5A Norris Nuts Squad
Aiheesta muualla

Kotisivut
Fanituotekauppa
Didveli

| Didveli |
| --- | --- |
Paikkakunta::  Bordžomi, Georgia
Talviurheilukeskus:: Bakuriani Ski Resort
Vuori:: Didveli
Rinneluokitus:: Punainen
Hissi
Hissi:: D4 DC6 (Ski Cross)
Tyyppi:: 6-hengen tuolihissi
Kapasiteetti:: 2 400 henkilöä/h
Skicross
Lähtö:: 2 038 m
Maali:: 1 862 m
Korkeusero:: 176 m
Pituus:: 1 265 m
Keskijyrkkyys:: 13,9 %
Eri elementtejä:: 43 kpl
MM-kilpailu:: 24.2.2023
1. MC-kilpailu:: 27.2.2021
Lumilautailu
Lumilautacross
Lähtö:: 2 038 m
Maali:: 1 862 m
Korkeusero:: 176 m
Pituus:: 1 340 m
Keskijyrkkyys:: 13,1 %
Eri elementtejä:: 50 kpl
MM-kilpailu:: 1.3.2023
1. MC-kilpailu:: 4.3.2021
Parisuurpujottelu
Lähtö:: 2 065 m
Maali:: 1 915 m
Korkeusero:: 150 m
Pituus:: 450 m
Keskijyrkkyys:: 33,3 %
MM-kilpailu:: 19.2.2023
Paripujottelu
Lähtö:: 2 035 m
Maali:: 1 915 m
Korkeusero:: 120 m
Pituus:: 380 m
Keskijyrkkyys:: 31,6 %
MM-kilpailu:: 21.2.2023
Didveli on laskettelurinne Bakurianin talviurheilukeskuksessa Bordžomissa Georgiassa.
Didveli-rinteeseen tehdyllä cross-radalla järjestettiin vuoden 2023 freestylehiihdon ja lumilautailun maailmanmestaruuskilpailujen skicross- ja lumilautacrosskilpailut, sekä lumilautailun parisuurpujottelu- ja paripujottelukilpailut. Esikilpailuina toimivat talven 2021 maailmancupkilpailut.
Uinnin Suomen-mestaruuskilpailut 1950

Suomen Uimaliitto järjesti mestaruuskilpailut yhdessä osassa Turussa Uittamon uimalassa 13.-14.8.1950.
Miehet > 100 m vapaauinti

| Sija | Kilpailija | Aika |
| --- | --- | --- |
| 1 | Pentti Ikonen | 1.02,2 |
| 2 | Edvin Vikiönkorpi | 1.03,5 |
| 3 | Leo Telivuo | 1.03,8 |
| 4 | Pentti Paatsalo | 1.04,1 |
| 5 | E.Schönberg | 1.05,0 |
| 6 | E.Aalto | 1.06,6 |
Miehet > 400 m vapaauinti

| Sija | Kilpailija | Aika |
| --- | --- | --- |
| 1 | Bror Labart | 5.02,1 |
| 2 | Pentti Ikonen | 5.12,5 |
| 3 | E.Aalto | 5.25,2 |
| 4 | E.Olander | 5.25,7 |
| 5 | P.Nieminen | 5.29,0 |
| 6 | Pekka Hopea | 5.42,1 |
Miehet > 1 500 m vapaauinti

| Sija | Kilpailija | Aika |
| --- | --- | --- |
| 1 | Bror Labart | 20.56,1 |
| 2 | Heikki Hölttä | 22.22,6 |
| 3 | Teuvo Niemelä | 23.05,5 |
| 4 | E.Olander | 23.22,0 |
| 5 | E.Hurskanen | 23.26,2 |
| 6 | Aarno Marjunen | 24.19,6 |
Miehet > 100 m selkäuinti

| Sija | Kilpailija | Aika |
| --- | --- | --- |
| 1 | Sampsa Aaltio | 1.14,8 |
| 2 | Aulis Kähkönen | 1.16,5 |
| 3 | L.Ahola | 118,8 |
| 4 | Pentti Paatsalo | 1.19,8 |
| 5 | J.Forsgren | 1.22,0 |
Miehet > 200 m rintauinti

| Sija | Kilpailija | Aika |
| --- | --- | --- |
| 1 | Juha Tikka | 2.46,9 |
| 2 | V.Närvänen | 2.49,7 |
| 3 | Aulis Kähkönen | 2.51,5 |
| 4 | A.Iivanainen | 2.54,2 |
| 5 | P.Lairola | 2.56,8 |
| 6 | T.Myyryläinen | 2.57,1 |
Miehet > 100 m perhosuinti

| Sija | Kilpailija | Aika |
| --- | --- | --- |
| 1 | Aulis Kähkönen | 1.11,5 |
| 2 | Juha Tikka | 1.13,8 |
| 3 | J.Kiiski | 1.18,2 |
| 4 | V.Korhonen | 1.24,6 |
Miehet > 4 x 200 m vapaauintiviesti

| Sija | Seura | Aika |
| --- | --- | --- |
| 1 | Helsingin Uimarit (E.Aalto, L.Telivuo, P.Ikonen, B.Labart) | 10.00,6 |
| 2 | Helsingfors Simsällskap | 10,24,9 |
| 3 | Helsingin Työväen Uimarit | 10.55,7 |
| 4 | Lahden Uimaseura | 11.31,0 |
Miehet > 3 x 100 m sekaviesti

| Sija | Seura | Aika |
| --- | --- | --- |
| 1 | Helsingin Uimarit (E.Aalto, J.Tikka, P.Ikonen) | 3.35,5 |
| 2 | Helsingfors Simsällskap | 3.43,1 |
| 3 | Helsingin TYöväen Uimarit | 3.46,4 |
Miehet > Ponnahduslautahypyt

| Sija | Kilpailija | Pisteet | Sijapisteet |
| --- | --- | --- | --- |
| 1 | Helge Wasenius | 161,10 |  |
| 2 | Olavi Heinonen | 140,80 |  |
| 3 | Birger Kivelä | 140,41 |  |
| 4 | Veikko Syvälahti | 124,23 |  |
| 5 | Mikko Dimitrijeff | 116,16 |  |
| 6 | M.Pajunen | 7,22 |  |
Miehet > Suorat kerroshypyt

| Sija | Kilpailija | Pisteet | Sijapisteet |
| --- | --- | --- | --- |
| 1 | Helge Wasenius | 50,03 |  |
| 2 | Birger Kivelä | 42,85 |  |
| 3 | A.Iivanainen | 40,29 |  |
| 4 | J.Reimers | 34.02 |  |
| 5 | V.Saarela | 33,14 |  |
| 6 | O.Ohdinkallio | 32,00 |  |
Miehet > Vaihtelevat kerroshypyt

| Sija | Kilpailija | Pisteet | Sijapisteet |
| --- | --- | --- | --- |
| 1 | Birger Kivelä | 119,87 |  |
| 2 | Åke Bergman | 104,05 |  |
| 3 | Erkki Gröndahl | 94,07 |  |
Naiset > 100 m vapaauinti

| Sija | Kilpailija | Aika |
| --- | --- | --- |
| 1 | Ritva Järvinen | 1.13,2 |
| 2 | Ritva Koivula | 1.15,0 |
| 3 | Ritva Linkosuo | 1.18,2 |
| 4 | Leila Kärki | 1.18,4 |
| 5 | Laila Tikka | 1.18,4 |
| 6 | Aune Jaatinen | 1.23,0 |
Naiset > 400 m vapaauinti

| Sija | Kilpailija | Aika |
| --- | --- | --- |
| 1 | Ritva Järvinen | 6.04,0 |
| 2 | Kaisa Karjalainen | 6.15,6 |
| 3 | Aune Jaatinen | 6.18,2 |
| 4 | Vuokko Vilenius | 6.30,0 |
Naiset > 100 m selkäuinti

| Sija | Kilpailija | Aika |
| --- | --- | --- |
| 1 | Anneli Haaranen | 1.24,9 |
| 2 | Hilkka Hietamäki | 1.26,0 |
| 3 | Ritva Koivula | 1.29,5 |
| 4 | Leila Karvonen | 1.30,7 |
| 5 | Ritva Linkosuo | 1.32,6 |
| 5 | Kaisa Karjalainen | 1.41,2 |
Naiset > 200 m rintauinti

| Sija | Kilpailija | Aika |
| --- | --- | --- |
| 1 | Kaija Mäkelä | 3.11,5 |
| 2 | Leila Manner | 3.12,3 |
| 3 | Seija Liitsola | 3,14,7 |
| 4 | Kaija Karhinen | 3.18,9 |
| 5 | Meeri Salminen | 3.19,0 |
Naiset > 100 m perhosuinti

| Sija | Kilpailija | Aika |
| --- | --- | --- |
| 1 | Hannele Gustafsson | 1.44,6 |
| 2 | Meeri Salminen | 1.45,1 |
| 3 | Kirsti Nuuttila | 1.49,2 |
Naiset > 4 x 100 m vapaauintiviesti

| Sija | Seura | Aika |
| --- | --- | --- |
| 1 | Helsingin Työväen Uimarit (L.Karvonen,Karvonen,M.Kasvio, M.Hietamäki) | 5.30,8 |
| 2 | Tampereen Uimaseura | 5.34,4 |
| 3 | Helsingin Uimarit | 5.37,6 |
| 4 | Helsingfors Simsällskap | 5,42,2 |
| 5 | Hämeenlinnan Uimaseura | 5,52,4 |